Odense Adresse-Contoirs Efterretninger, 1845-10-30
Fra Aarhuus skrives i Aalb. A.: "Jmedens Man i alle Lande for Øieblikket tænker og arbeider paa Midler til at formindske Pengemangelen og lette Cirkulationen, snærer den danske Nationalbank, den danske Handels saa at sige eneste Pengekilde, Pungen bestandig tættere og tættere sammen, og det er endnu vanskeligt at vine, hvortil dette kan føre. I Kjøbenhavn har Banken Dag for Dag formindsket sine Disconteringer og Bankcontoiret her (i Aarhuus) er næsten som gaaet til Hvile, idet det fra Moderbanken har faaet Ordre til at standse med Kjøb af Vexler imod Contant og kun kjøbe Bancovexler imod herfor at give kortsigtig Banco. Den hidtilværende Vexelroulance vedbliver naturligviis, men Banken er, som anført, aldeles ophørt at være Hjelpekilde for Contanter, og en uendelig Forlegenhed, der tilmed støder sammen med det stærke Pengebegjær til Korn indkjøb, er saaledes indtraadt. Bankens Fremgangs maade, der overalt har vakt Overraskelse og Bestyrtelse, skal være fremkaldt af den octroimæssige Nødvendighed; at have den bestemte Sølvfond tilstede ved den gl. Commissarii Eftersyn af Bankbeholdningen den 31 ds.; men hvilken end Aarsagen er, og hvad enten den hviler i indre Nødvendighed eller er paavirket og fremkaldt ved Udlandets Pengeforhold, saa bliver Bankens Fremfærd imod Handelen ved denne Leilighed os dog reent uforklarlig. Banken er nemlig den danske Handelsomsætnings privilegerede, og saa at sige monopoliserede, Pengeomsætningsinstitut, idet den ikke blot har sin Disconteringsforce i den overordentlige Pengekraft, hvormed den af Nationen med en opoffrende Anstrængelse er bleven udstyret, men tillige ved Fritagelse for Vexelstempel, Ret til indenbyes Trassering o. s. v. har nydt en fortrinlig Begunstigelse, hvorved Banken faktisk er bleven monopoliseret og andre Discontoindretningers Establering forhindret. Men Banken, der er bleven funderet med Nationens Kraft, har saaledes ogsaa overtaget en moralsk Forpligtelse til navnlig at yde Handelen, igjennem hvilken Nationens Kraft atter skal gjenvindes, den størst mulige og rigeligste Lettelse i Penge erhvervelse og Cirkulation. Dette er ogsaa hidtil i det Væsentlige (skjøndt dog fornemmelig for den kjøbenhavnske Børses Vedkommende) skeet og den Liberalitet, der i denne Henseende har været fremtrædende, har ogsaa gjort det kjendeligt, at det navnlig er en Hvidts ad Handelens Praxis vundne Kjøbmandsindsigt og af al collegial Maskinmæssighed uhildede klare Blik overde merkantile Forhold, som Man vel væsentlig maa tilskrive, at Banken har vidst, uden at fortrædige sin Jnteresse i mindste Maade, ja endog til disses Befordring. at virke Haand i Haand med Handelens. Naar derfor en anden Aand i den senere Tid har begyndt at yttre sig i Banken, da vide vi ikke, om det er den maaskee mindre heldige Maade, hvorpaa Bankens Bestyrelse er sammensat, eller hvilkesomhelst andre Omstændigheder, der herpaa have faaet Jndflydelse og saa at sige gjort, at den, som vi ville kalde den, Hvidtske Aand i Bankforretningerne i den senere Tid har gjort sig mindre gieldende. Hvorledes nu end dette forholder sig, saa var det ønskeligt, at der af Offentlighedens Vei, paa hvilken Banken, bør at optræde, bringes Lys i disse Anliggender og at Publikum lærer at kjende, hvilke Principer det er, Banken ved sine sidste Forholdsregler har taget til Følge eller hvilken Nødvendighed der har indvirket paa dem. Uforklarligt bliver det under alle Omstændigheder, hvorfor Banken ikke for længe siden har bebudet hvad der er indtraadt.